**Mór Városi Önkormányzat Képviselő-testületének**

**432/2019. (XII.11.) Kt.**

**határozata**

**az észak-nyugati ipari parkban kialakított ingatlanok értékesítéséről**

Mór Városi Önkormányzat Képviselő-testülete az alábbiak szerint dönt az Észak-Nyugati Ipari Parkban kialakított telkek értékesítéséről:

1. A Mór 3608/7-3608/10 a 3609/1 és 3609/2 hrsz-ú ingatlanokat liciteljárás lefolytatásával értékesíti.

A kikiáltási ár:

|  |  |  |  |
| --- | --- | --- | --- |
| Hrsz | Terület nagyság (m2) | Teher | Kikiáltási érték Ft (bruttó) |
| 3608/7 | 7139 | vezetékjog 116 m2-re | 52.132.550 |
| 3608/8 | 7138 | vezetékjog 117 m2-re | 52.125.245 |
| 3608/9 | 8714 | vezetékjog 50 m2-re | 60.867.290 |
| 3608/10 | 8713 | vezetékjog 157 m2-re | 66.400.680 |
| 3609/1 | 6285 | --- | 45.896.210 |
| 3609/2 | 6285 | --- | 45.896.210 |

A licitösszeg emelésének mértéke 100.000,- Ft, (licitküszöb)

A Képviselő-testület egyetért azzal, hogy az Észak-Nyugati Ipari Parkban kialakult építési telkek adás-vételi szerződésében szerepeljen az alábbi kikötés:

„Vevő az ingatlant az adás-vételi szerződés aláírásától számított 4 éven belüli beépítési kötelezettség terhével vásárolja meg, melynek biztosítására a Vevő feltétlen és visszavonhatatlan hozzájárulását adja ahhoz, hogy az ingatlan-nyilvántartásba beépítési kötelezettség kerüljön 4 évre szólóan bejegyzésre.

Felek megállapodnak abban a feltételben, hogy amennyiben a Vevő nem teljesíti a jelen pontban foglalt beépítési kötelezettségvállalását a jelen pontban foglalt határidőig, úgy az ingatlan vételárának 5%-ával megegyező mértékű kötbért köteles az önkormányzat részére megfizetni minden évben, amíg a kötelezettségvállalását nem teljesíti, valamint tudomásul veszi ennek biztosítására az elidegenítési tilalom kikötését, és ingatlan-nyilvántartási bejegyeztetését”

2. A Képviselő-testület felkéri a polgármestert, hogy a szerződéskötést követően az értékesített telkek vonatkozásában keresse meg az államot az elővásárlási jog gyakorlása tárgyában. A szerződés csak a nemleges nyilatkozat birtokában, vagy 35 napos válaszadási kötelezettség letelte után lesz hatályos.

4. A Képviselő-testület jóváhagyja a határozat 1-3. mellékleteit képező hirdetményt valamint a felhívást és a jelentkezési lapot.

Határidő: 2020.03.31.

Felelős: polgármester( Városfejlesztési és -üzemeltetési Iroda)

Fenyves Péter Dr. Taba Nikoletta

polgármester aljegyző

*1. sz. melléklet a 432/2019. (XII.11.) Kt. határozathoz*

**HIRDETMÉNY**

Mór Városi Önkormányzat (8060 Mór, Szt. István tér 6.) a tulajdonában levő az Észak-Nyugati Ipari Parkban kialakított kivett beépítetlen terület megnevezésű ingatlanokat értékesítésre meghirdeti ipari telkek céljára.

A szabályozási terv szerint

* a Mór 3608/9, 3608/10, 3609/1 és 3609/2 hrsz-ú ingatlanok a Gksz10 besorolása szerint maximum 16 m-es építménymagasságú, szabadonálló épület helyezhető el, a terület maximális beépíthetősége 45%, a területen a zölddel való fedettség minimuma 40%, minimálisan kialakítható telekméret 5000 m2.
* Mór 3608/7 és 3608/8 hrsz-ú ingatlanok a Gksz5 besorolása szerint maximum 10 m-es építménymagasságú, szabadonálló épület helyezhető el, a terület maximális beépíthetősége 45%, a területen a zölddel való fedettség minimuma 40%, a minimálisan kialakítható telekméret 2000 m2.

Az ingatlanok kikiáltási ára: (a liciteljárás induló összege)

|  |  |  |  |
| --- | --- | --- | --- |
| **Hrsz** | **Terület nagyság (m2)** | **Terhelés** | **Kikiáltási érték Ft (bruttó)** |
| 3608/7 | 7139 | vezetékjog 116 m2-re | 52.132.550 |
| 3608/8 | 7138 | vezetékjog 117 m2-re | 52.125.245 |
| 3608/9 | 8714 | vezetékjog 50 m2-re | 60.867.290 |
| 3608/10 | 8713 | vezetékjog 157 m2-re | 66.400.680 |
| 3609/1 | 6285 | --- | 45.896.210 |
| 3609/2 | 6285 | --- | 45.896.210 |

A licitösszeg emelésének mértéke 100.000,- Ft, (licitküszöb)

A nyertes licitálóval a licit napjától számított 15 napon belül kell adásvételi szerződést kötni. A szerződéskötést követően az önkormányzat megkeresi a Magyar Államot az őt megillető elővásárlási jog kapcsán. A szerződés csak a nemleges nyilatkozat birtokában, vagy 35 napos válaszadási kötelezettség letelte után lesz hatályos. Az ingatlan vételárát a szerződés hatályba lépését követő 8 napon belül egy összegben kell megfizetni.

Amennyiben a szerződés megkötésére az ajánlattevő hibájából nem kerül sor, a befizetett foglaló (bánatpénz) a kiírót illeti meg.

A nyertes licitáló a vételár hiánytalan kifizetését követően veheti birtokba az ingatlant.

Az adásvételi szerződésben az ingatlan beépítésére vonatkozóan az alábbi kikötések kerülnek rögzítésre:

* a tulajdonost terhelő beépítési kötelezettség melynek időtartama: a szerződés kötéstől számított 4 év,
* a beépítési kötelezettség elmulasztása esetén a vevőnek kötbért kell fizetni, melynek mértéke az ingatlan vételárának 5%-a minden késedelmes év után
* beépítési kötelezettség és elidegenítési tilalom bejegyeztetése a beépítés biztosítására az ingatlan-nyilvántartásba

A liciteljárás eredménye ellen nincs jogorvoslatnak helye.

Az ajánlattevőnek a vételi szándéka bizonyítására 1.000.000,- Ft foglalót (bánatpénzt) a liciteljárás meghirdetőjének az Erste Banknál vezetett 11600006-00000000-76354634 számú számlájára a liciteljárás napját megelőző nap 12 órájáig be kell fizetnie ingatlanonként. A foglaló befizetéséről szóló igazolást az jelentkezéshez mellékelni kell. A kiíró ezzel az összeggel az önkormányzat vagyonrendeletében - 21/2016. (VII.6.) önkormányzati rendelet - a foglalóra meghatározott szabályok alapján rendelkezik. A nyertes ajánlattevő bánatpénzét a vételárba be kell számítani. A foglalót a liciteljárást követően – a nyertes licitáló kivételével – a licitálóknak 15 napon belül vissza kell téríteni, avagy a licitáló másik ingatlanra vonatkozóan kérheti a foglalót figyelembe venni.

Érvényes ajánlatot csak az tehet, aki a bánatpénzt befizette a liciteljárás napját megelőző nap 12 órájáig.

A liciteljáráson történő részvételre, a szerződés megkötésére vonatkozó szabályokat tartalmazó felhívás a „JELENTKEZÉSI ÉS NYILATKOZATI LAP”-pal együtt a Móri Polgármesteri Hivatal Városfejlesztési és -üzemeltetési Irodáján átvehető.

A liciteljárásra történő jelentkezést a Móri Polgármesteri Hivatal Városfejlesztési és -üzemeltetési Irodáján (Mór, Szent István tér 6., földszint 2. számú iroda) kell leadni 2020.............-én........óraig. A liciteljárásra a Móri Polgármesteri Hivatal (Mór, Szent István tér 6.) emeleti Kistermében 2020............-én .....órakor kerül sor.

A kiíró az ajánlati felhívást a liciteljárás kezdetéig egyoldalúan visszavonhatja.

*2. sz. melléklet a 432/2019. (XII.11) Kt. határozathoz*

**FELHÍVÁS**

Mór Városi Önkormányzat értékesíteni kívánja a tulajdonában levő Mór 3608/7-3608/10 a 3609/1 és 3609/2 hrsz-ú kivett beépítetlen terület megnevezésű az Észak-Nyugati Ipari Parkban kialakított ingatlanokat.

A jelentkezést ***írásban*** a Móri Polgármesteri Hivatal Városfejlesztési és -üzemeltetési Irodáján (Mór, Szent István tér 6., földszint 2. sz. iroda) 2020. ..........-én, … óráiglehet benyújtani „Észak-Nyugati Ipari Parkban telek-vásárlás” felirattal ellátott zárt borítékban, melynek tartalmaznia kell:

- licitáló személyes adatai,

- nyilatkozatot arról, hogy a licitáló a hirdetményben és felhívásban szereplő valamennyi feltételt elfogadja,

- nyilatkozatot arról, hogy a licit napjától számított 50 napi időtartamra

ajánlati kötöttséget vállal,

- nyilatkozat az ingatlan vételárának megfizetési módjáról,

- nyilatkozatot arról, hogy az ingatlant megtekintette, tájékozódott annak állapotáról, ajánlatát elegendő információ birtokában, külső befolyástól mentesen alakította ki,

- nyilatkozatot arról, hogy szerződéskötési képességében nincs korlátozva,

- nyilatkozat a beépítéssel kapcsolatos kikötések tudomásul vételéről.

A kitöltött és benyújtott *„jelentkezési és nyilatkozati lappal”* lehet a versenytárgyalásra jelentkezni.

Az ingatlan kikiáltási ár, mely alapján liciteljárás lefolytatásra kerül:

|  |  |  |  |
| --- | --- | --- | --- |
| **Hrsz** | **Terület nagyság (m2)** | **Terhelés** | **Kikiáltási érték Ft (bruttó)** |
| 3608/7 | 7139 | vezetékjog 116 m2-re | 52.132.550 |
| 3608/8 | 7138 | vezetékjog 117 m2-re | 52.125.245 |
| 3608/9 | 8714 | vezetékjog 50 m2-re | 60.867.290 |
| 3608/10 | 8713 | vezetékjog 157 m2-re | 66.400.680 |
| 3609/1 | 6285 | --- | 45.896.210 |
| 3609/2 | 6285 | --- | 45.896.210 |

Az ingatlan vételárának megfizetésére vonatkozó szabályok: az ingatlan vételárát a szerződés hatályba lépését követő 8 napon belül egy összegben kell megfizetni.

**A liciteljárás szabályai és lefolytatása:**

* a liciteljárást 1 nap alatt kell lebonyolítani,
* a licit emelésének mértéke 100.000,- Ft, (licitküszöb)
* a liciteljárást az önkormányzat vagyonáról és a vagyontárgyak feletti tulajdonosi jogok gyakorlásáról szóló 21/2016. (VII.6.) önkormányzati rendelet 6. sz. mellékletében meghatározott 3 fős munkacsoport bonyolítja le.

A liciteljárást levezető személy biztosítja, hogy egy adott ingatlanra csak az arra jogosult jelentkezők, vagy meghatalmazottaik tehessenek ajánlatot. Az eljáráson – a lebonyolításban közreműködő munkatársakon kívül – csak az ajánlattételre jogosultak lehetnek jelen.

Az eljárás vezetője ismerteti a licit tárgyát. A licitálást mindaddig kell folytatni, amíg a jelentkezők a magasabb vételárra ajánlatot tesznek. Ha további ajánlat nincs, az eljárás vezetője a megajánlott legmagasabb vételárat háromszor bejelenti, azt leüti és közli annak nevét, aki a legmagasabb összegű árajánlatot tette és ezzel a licitet megnyerte. A liciteljárás zökkenőmentes lebonyolítása érdekében az ajánlattevők szóbeli licitálása helyett, előre kiosztott és sorszámozott táblával történő licitálással történik.

Ha az ingatlan meghatározott alapárára nem érkezik ajánlat az eljárás vezetője az ingatlanra vonatkozóan a liciteljárást eredménytelennek nyilvánítja.

Az ajánlattevőnek a vételi szándéka bizonyítására 1.000.000,- Ft foglalót (bánatpénzt) a pályázat kiírójának az Erste Banknál vezetett 11600006-00000000-76354634 számú számlájára a versenytárgyalás megkezdése előtti nap 12 órájáig be kell fizetnie. A foglaló befizetéséről szóló igazolást a jelentkezéshez mellékelni kell. A kiíró ezzel az összeggel az önkormányzat vagyonrendeletében - 21/2016. (VII.6.) önkormányzati rendelet - a foglalóra meghatározott szabályok alapján rendelkezik. A nyertes ajánlattevő bánatpénzét a vételárba be kell számítani. A foglalót a liciteljárást követően – a nyertes licitáló kivételével – a licitálóknak 15 napon belül vissza kell téríteni.

**A szerződéskötésre vonatkozó kötelezettségek és jogok:**

Az ajánlattevő tudomásul veszi azt, hogy a nyertes licitáló a licit napjától számított 15 napon belül köteles adásvételi szerződést kötni. Amennyiben a szerződés megkötésére az ajánlattevő hibájából nem kerül sor, a befizetett foglaló (bánatpénz) a kiírót illeti meg.

A nyertes licitáló a vételár hiánytalan kifizetését követően veheti birtokba az ingatlant. A birtokbavételtől kezdve viseli a terheket, a kárveszélyt és szedi az ingatlan hasznait.

Az adásvételi szerződésben az ingatlan beépítésére vonatkozóan az alábbi kikötések kerülnek rögzítésre:

* az ingatlanon a szerződés aláírásától számított 4 éven belül beépíti
* a beépítési kötelezettség elmulasztása esetén a vevőnek kötbért kell fizetni, melynek mértéke az ingatlan vételárának 5%-a minden késedelmes év után
* beépítési kötelezettség és elidegenítési tilalom bejegyeztetése a beépítés biztosítására az ingatlan-nyilvántartásba

A liciteljárás eredménye ellen nincs jogorvoslatnak helye.

**Érvényességi követelmények:**

Érvénytelen a jelentkezés:

- melyet olyan jogi vagy természetes személy nyújtott be, aki nem vehet részt a liciten,

- amelyet nem a kiírásban meghatározott határidőig nyújtottak be,

A beérkezett jelentkezések bontására a liciteljárás lefolytatása előtt **2020. ......-én, ....órakor** kerül sor a Polgármesteri Hivatal emeleti kistermében.

Az eljárás során az önkormányzat vagyonáról és a vagyontárgyak feletti tulajdonosi jogok gyakorlásáról szóló 21/2016. (VII.6.) önkormányzati rendelet az irányadó.

Felhívom a versenytárgyalásra jelentkezők figyelmét az alábbiakra:

* A **Mór 3608/7 és a 3608/8 hrsz-ú ingatlanok** a Gksz5 építési övezetbe tartoznak, ami szerint maximum 10 m-es építménymagasságú, szabadonálló épület helyezhető el, a terület maximális beépíthetősége 45%, a területen a zölddel való fedettség minimuma 40%, a minimálisan kialakítható telekméret 2000 m2. Az ingatlanokat az E.ON Zrt áramszolgáltató javára bejegyzett vezetékjog terheli.
* A **Mór 3608/9 és a 3608/10 hrsz-ú ingatlanok** a Gksz10 építési övezetbe tartoznak, ami szerint maximum 16 m-es építménymagasságú, szabadonálló épület helyezhető el, a terület maximális beépíthetősége 45%, a területen a zölddel való fedettség minimuma 40%, minimálisan kialakítható telekméret 5000 m2. Az ingatlanokat az E.ON Zrt áramszolgáltató javára bejegyzett vezetékjog terheli.
* A **Mór 3609/1 és a 3609/2 hrsz-ú ingatlanok** a Gksz10 építési övezetbe tartoznak, ami szerint maximum 16 m-es építménymagasságú, szabadonálló épület helyezhető el, a terület maximális beépíthetősége 45%, a területen a zölddel való fedettség minimuma 40%, minimálisan kialakítható telekméret 5000 m2. A vasút melletti részen 10 m széles beültetési kötelezettséggel (védő fásítás) terhelt sáv található és 50 m széles védőtávolságot kell biztosítani.
* Az iparterület közművel (víz, szennyvízcsatorna, földgáz, villamos energia) ellátott. Valamennyi kialakított telek ellátása biztosítható a közműszolgáltatók tájékoztatása szerint az igényt azonban a leendő tulajdonosoknak kell benyújtani az értékesítést követően, mivel az ellátás módja és költségei a hasznosítás módjától függenek.

Felhívom a figyelmet arra, hogy a versenytárgyaláson csak az a jelentkező vehet részt, aki a jelentkezését az előírt tartalommal és határidőben benyújtotta.

*3. sz. melléklet a 432/2019. (XII.11.) Kt. határozathoz*

##### JELENTKEZÉSI ÉS NYILATKOZATI LAP

Liciteljárás a Mór ................. hrsz-ú ingatlan értékesítésére

Ezen jelentkezési és egyben nyilatkozattételi lap aláírásával vételi szándékomat bejelentem a Mór Városi Önkormányzat (8060. Mór, Szent István tér 6.) - hirdetménye alapján – tulajdonában levő Mór............ hrsz-ú ............. m2 nagyságú, kivett beépítetlen terület megnevezésű …..… m2 vezetékjoggal terhelt / tehermentes ingatlan megvásárlására.

Tudomásul veszem,

* hogy a **Mór 3608/7 és a 3608/8 hrsz-ú ingatlanok** a Gksz5 építési övezetbe tartoznak, ami szerint maximum 10 m-es építménymagasságú, szabadonálló épület helyezhető el, a terület maximális beépíthetősége 45%, a területen a zölddel való fedettség minimuma 40%, a minimálisan kialakítható telekméret 2000 m2. Az ingatlanokat az E.ON Zrt áramszolgáltató javára bejegyzett vezetékjog terheli.
* hogy a **Mór 3608/9 és a 3608/10 hrsz-ú ingatlanok** a Gksz10 építési övezetbe tartoznak, ami szerint maximum 16 m-es építménymagasságú, szabadonálló épület helyezhető el, a terület maximális beépíthetősége 45%, a területen a zölddel való fedettség minimuma 40%, minimálisan kialakítható telekméret 5000 m2. Az ingatlanokat az E.ON Zrt áramszolgáltató javára bejegyzett vezetékjog terheli.
* hogy a **Mór 3609/1 és a 3609/2 hrsz-ú ingatlanok** a Gksz10 építési övezetbe tartoznak, ami szerint maximum 16 m-es építménymagasságú, szabadonálló épület helyezhető el, a terület maximális beépíthetősége 45%, a területen a zölddel való fedettség minimuma 40%, minimálisan kialakítható telekméret 5000 m2. A vasút melletti részen 10 m széles beültetési kötelezettséggel (védő fásítás) terhelt sáv található és 50 m széles védőtávolságot kell biztosítani.

*(megfelelő rész „X” jelölendő)*

**Ajánlattevő adatai:**

Név: ……………………………………………………………………………………………

Adó. szám: ……………………………………………………………………………………

Cím: ……………………………………………………………………………………………

Szig.sz: ……......………………………………………………………………………………

Telefon sz.: ……………………………………………………………………………………

**Ajánlattevőként az alábbi nyilatkozatot teszem:**

- A hirdetményben és felhívásban szereplő, valamint a 21/2016. (VII.6.) önkormányzati rendeletben foglalt feltételeket elfogadom.

- A licit napjától számított 50 napi időtartamra ajánlati kötöttséget vállok.

- Az ingatlan vételárát utalással fizetem meg.

- Elismerem, hogy az ingatlant megtekintettem, az ingatlanról, annak állapotáról, környezetéről, a közművek kialakításának lehetőségéről, tájékozódtam, ezért az eladóval szemben a későbbiek folyamán kárigénnyel nem élhetek.

- A liciteljáráson vételi ajánlatomat elegendő és megfelelő információk birtokában, külső befolyásolástól mentesen alakítom ki.

- Szerződéskötési képességemben korlátozva nem vagyok.

- A versenytárgyalási eljárás szabályait és feltételeit megismertem és azokat betartom.

- Tudomásul veszem, hogy

* az Önkormányzat a liciteljárás megkezdéséig a kiírást egyoldalúan visszavonhatja,
* az ingatlant beépítési kötelezettség terheli, melynek időtartama: a szerződéskötéstől számított 4 év,
* a beépítési kötelezettség elmulasztása esetén a kötbért mértéke az ingatlan vételárának 5%-a minden késedelmes év után,
* az Önkormányzat beépítési kötelezettséget és elidegenítési tilalmat jegyeztethet be az ingatlan-nyilvántartásba a beépítés biztosítására,
* a liciteljárás eredménye ellen nincs jogorvoslatnak helye.

- Kérem az 1.000.000,- Ft foglalót (bánatpénzt), amennyiben más a nyertes licitáló a ......-nál vezetett ...............................................................számú számlára visszautalni.

Mór, 202..... …………………………

aláírás

Adatlap leadási határideje: **2020.............-én........óra**.